Motoroleris "Vespa GT" iš tiesų atrodo tarsi pagamintas iš medžio ir nulakuotas. Kruopščiai išpieštos rievės, rąstų sujungimai. A. Solovjovui išskirtinai nudažyti motoroleriai tarnauja kaip puiki reklama, be to, ir pačiam malonu riedėti išskirtine transporto priemone. Verslininkas svajoja kitą "Vespą"  nudažyti taip, tarsi ji būtų suklijuota iš skardos gabalėlių ir sukniedyta: "Atrodytų kaip prieškarinis lėktuvas. Užsidėčiau piloto šalmą, odinę striukę. Su tokiu bet kokiame baikerių parade nebūtų gėda."